b'\n_START_ARTICLE_\nLCROSS\n_START_SECTION_\nUzb\xc5\xabve\n_START_PARAGRAPH_\nLCROSS kosmiskais apar\xc4\x81ts tika izveidots, izmantojot nes\xc4\x93jra\xc4\xb7etes der\xc4\xabg\xc4\x81s kravas gredzenveida adapteri Expendable Launch Vehicle Secondary Payload Adapter (ESPA), ar kuru LRO zonde tika piestiprin\xc4\x81ta pie Centaur ra\xc4\xb7e\xc5\xa1pak\xc4\x81pes. ESPA parasti tiek izmantots, lai kop\xc4\x81 ar pamata der\xc4\xabgo kravu kosmos\xc4\x81 nog\xc4\x81d\xc4\x81tu l\xc4\xabdz se\xc5\xa1iem maziem izlai\xc5\xbeamiem pavado\xc5\x86iem. ESPA patst\xc4\x81v\xc4\xabga kosmisk\xc4\x81 apar\xc4\x81ta lom\xc4\x81 izmantots pirmoreiz._NEWLINE_ESPA \xc4\x81rpus\xc4\x93 tika pievienoti se\xc5\xa1i pane\xc4\xbci, kuros atrad\xc4\x81s zin\xc4\x81tnisk\xc4\x81s ier\xc4\xabces, vad\xc4\xabbas un kontroles sist\xc4\x93mas, sakaru ier\xc4\xabces, akumulatori un saules baterijas. Gredzena iek\xc5\xa1pus\xc4\x93 atrad\xc4\x81s neliels vienkomponenta degvielas ra\xc4\xb7e\xc5\xa1dzin\xc4\x93js. Sakarus nodro\xc5\xa1in\xc4\x81ja divas S joslas visvirzienu antenas un divas vid\xc4\x93ja pastiprin\xc4\x81juma antenas.'